Fournier Street

Fournier Street, tidligere Church Street, er en gate i Spitalfields i bydelen Tower Hamlets i London. Den ligger mellom Commercial Street og Brick Lane.

Bebyggelsen er hovedsakelig fra 1720-årene, og utgjør en av de best bevarte samlingene av byhus i tidlig georgiansk arkitektur i Storbritannia. De opprinnelige innbyggerne var franske hugenotter.

Ved den østlige enden av Fournier Street ligger Jamme Masjid, en nåværende moské som tidligere har vært både kirke og synagoge. I vestenden ligger Christ Church i Spitalfields, bygget mellom 1714 og 1729, og regnet som et fint eksempel på engelsk barokkarkitektur.

Kategori:Londons gater og plasser
Kategori:Tower Hamlets